Missatge: Això després de...:Lamela arxiva la querella pel Castor contra Florentino Pérez, Cotino i exministresLa jutgessa de l'Audiència Nacional, Carmen Lamela, ha arxivat la querella contra cinc exministres, dos exalts càrrecs -entre ells Juan Cotino en la seua etapa com a conseller de Medi Ambient- i dos empresaris, un d'ells el president d'ACS, Florentino Pérez, després de descartar qualsevol delicte penal en la construcció del magatzem subterrani de gas Castor, davant de les costes de Vinaròs (el Baix Maestrat)En un auto conegut hui, la titular del jutjat central d'instrucció número 3 adopta la versió de la Fiscalia, i desestima la querella en tant que aquesta obra no respon a una idea «aïllada ni peregrina», sinó que es va realitzar en relació a una política prèviament planejada des de 2002, abans fins i tot que els querellats accediren als seus càrrecs.Així mateix, afegeix que «tampoc sembla que l'actuació estiguera guiada per un afany de perjudicar els interessos de l'Administració, adoptant resolucions injustes, arbitràries o manifestament contràries a la llei». Diu l'auto que l'actuació va ser «raonada i documentada».Presentada per l'Observatori del Deute en la Globalització, Xnet i l'Institut de Drets Humans, la querella es dirigia contra els exministres socialistes Joan Clos i Miguel Sebastián, que van ocupar la cartera d'Indústria; Magdalena Álvarez, titular de Foment, i Elena Espinosa, d'Agricultura; així com contra José Manuel Soria (PP), per la seua etapa a Indústria.Interposada per presumptes delictes de prevaricació, estafa, frau a l'Administració i malversació, s'estenia a més contra el president d'Escal UGS -concessionària del projecte-, Recaredo del Potro; Florentino Pérez, per la participació del 60% que tenia ACS; l'exsecretari general d'Energia socialista, Ignasi Nieto, i l'exconseller de Medi Ambient de la Generalitat Valenciana Juan Cotino, del PP.https://www.diarijornada.coop/actualitat/20180621/arxiven-querella-castor-contra-florentino-perez-cotino-exministres#.W308TFbGdco.facebook

Resposta: Quina jutgessa més injusta. Qualsevol es pot adonar que la plataforma es va posar en funcionament sense totes les garanties i amb molts informes tècnics en contra, però com que al contracte ja figurava la clàusula de compensació si no es podia tirar endavant el projecte... de P. mare!